Document ID: 32008R0788

UREDBA SVETA (ES) št. 788/2008
z dne 24. julija 2008
o spremembah seznamov postopkov v primeru insolventnosti in likvidacijskih postopkov v prilogah A in B k Uredbi (ES) št. 1346/2000 o postopkih v primeru insolventnosti ter kodifikaciji prilog A, B in C k navedeni uredbi
SVET EVROPSKE UNIJE JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1346/2000 z dne 29. maja 2000 o postopkih v primeru insolventnosti (1), in zlasti člena 45 Uredbe,
ob upoštevanju predloga Komisije,
ob upoštevanju naslednjega:
(1)
V prilogah A, B in C k Uredbi (ES) št. 1346/2000 so našteta poimenovanja, ki se uporabljajo v nacionalni zakonodaji držav članic za postopke in upravitelje, za katere se uporablja navedena uredba. V Prilogi A so našteti postopki v primeru insolventnosti iz člena 2(a) navedene uredbe. V Prilogi B so našteti likvidacijski postopki iz člena 2(c) navedene uredbe, v Prilogi C pa upravitelji iz člena 2(b) navedene uredbe.
(2)
Republika Latvija je 13. decembra 2007 na podlagi člena 45 Uredbe (ES) št. 1346/2000 uradno obvestila Komisijo o spremembah seznamov iz prilog A in B k navedeni uredbi.
(3)
Zaradi sprememb prilog A in B k Uredbi (ES) št. 1346/2000 po omenjenem uradnem obvestilu Latvije, bi bilo treba kodificirati priloge A, B in C k navedeni uredbi, da bi se vsem stranem, vključenim v postopke v primeru insolventnosti, ki jih ureja navedena uredba, zagotovila ustrezna pravna varnost.
(4)
Uredba (ES) št. 1346/2000 zavezuje Irsko in Združeno kraljestvo, ki v skladu s členom 45 navedene uredbe sodelujeta pri sprejetju in uporabi te uredbe.
(5)
V skladu s členoma 1 in 2 Protokola o stališču Danske, ki je priložen Pogodbi o Evropski uniji in Pogodbi o ustanovitvi Evropske skupnosti, Danska ne sodeluje pri sprejetju te uredbe, ki zato zanjo ni zavezujoča ni se zanjo ne uporablja.
(6)
Prilogi A in B k Uredbi (ES) št. 1346/2000 bi bilo zato treba ustrezno spremeniti in priloge A, B in C ustrezno kodificirati -
SPREJELA NASLEDNJO UREDBO:
Člen 1
Uredba (ES) št. 1346/2000 se spremeni:
1.
v Prilogi A se poimenovanja za Republiko Latvijo nadomesti z naslednjim:
„LATVIJA
-
Tiesiskās aizsardzības process
-
Sanācija juridiskās personas maksātnespējas procesā
-
Izlīgums juridiskās personas maksātnespējas procesā
-
Izlīgums fiziskās personas maksātnespējas procesā
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā“.
2.
v Prilogi B se poimenovanja za Republiko Latvijo nadomesti z naslednjim:
„LATVIJA
-
Bankrota procedūra juridiskās personas maksātnespējas procesā
-
Bankrota procedūra fiziskās personas maksātnespējas procesā“.
Člen 2
Prilogi A in B, kot sta spremenjeni v skladu s členom 1 te uredbe, in Priloga C k Uredbi (ES) št. 1346/2000 se kodificirajo in nadomestijo z besedilom iz prilog I, II in III k tej uredbi.
Člen 3
Ta uredba začne veljati dan po objavi v Uradnem listu Evropske unije.
Ta uredba je v celoti zavezujoča in se neposredno uporablja v državah članicah v skladu s Pogodbo o ustanovitvi Evropske skupnosti.
V Bruslju, 24. julija 2008

Labels: 12
11
4
18